Centurion-krag: ‘Dit was sabotasie’; munisipale amptenare ook ondersoekDie Kentron-substasie Foto: Brian Jacobs/Facebook Ramakgopa het aan verslaggewers in Pretoria gesê dat dit ‘n persoon sowat drie dae sal vat om die Brakfontein-substasie te stroop. “Hierdie is iemand wat toegang het tot die substasie. Ons het rede om te glo dat ons met dié inligting wetstoepassers in die regte rigting kan stuur, insluitend ons eie werknemers en kontrakteurs.” Ramakgopa sê daar was sedert April meer as 450 voorvalle van kabeldiefstal en vandalisme by substasies in Pretoria. Dit het die stad meer as R20 miljoen uit die sak gejaag. “Daar was vanoggend weer ‘n poging om die ‘n substasie in Lyttelton te saboteer. Daar het ook ‘n soortgelyke voorval in Atteridgeville plaasgevind.” Ramakgopa sê saboteurs teiken die stad se infrastruktuur en dat bykomende veiligheidsmaatreëls in plek gestel sal word. Talle buurte in Centurion was sedert Sondagoggend sonder elektrisiteit weens vandalisme en kabeldiefstal by die Brakfontein-substasie. Nog woonbuurte is intussen steeds sonder elektrisiteit na ‘n brand by die Kentron-substasie. Ramakgopa sê die elektrisiteitstoevoer na van die buurte is teen Dinsdagaand herstel. Hy sê van die buurte sal egter tot Vrydag sonder krag wees. Lees ook: Substasie in Centurion brand, kragonderbrekings verwag Foto’s: Talle Centurion-buurte sonder krag weens vandalisme